CELEX: 62014TN0164
Language: hr
Date: 2014-03-07 00:00:00
Title: Predmet T-164/14: Tužba podnesena 7. ožujka 2014. – Calberson GE protiv Komisije

16.6.2014   
            
            
               HR
            
            
               Službeni list Europske unije
            
            
               C 184/32
            
         Tužba podnesena 7. ožujka 2014. – Calberson GE protiv Komisije
   (Predmet T-164/14)
   2014/C 184/54
   Jezik postupka: francuski
   
      Stranke
   
   
      Tužitelj: Calberson GE (Villeneuve-la-Garenne, Francuska) (zastupnici: T. Gallois i E. Dereviankine, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               naloži Komisiji da mu isplati sljedeće iznose:
               
                           —
                        
                        
                           financijske troškove prouzročene zakašnjelim otpuštanjem sredstava osiguranja isporuke: 7 691,60 eura, u što su uključena sva davanja;
                        
                     
                           —
                        
                        
                           zatezne kamate za razdoblje od dana dospijeća faktura za prijevoz do trenutka njihovog stvarnog podmirenja: 81 817,25 eura bez uključenih davanja i 6 344,17 američkih dolara;
                        
                     
                           —
                        
                        
                           „zatezne kamate na zatezne kamate”: 2 % za svaki mjesec zakašnjenja s plaćanjem gore navedenih zateznih kamata (u iznosu 81 817,25 eura bez uključenih davanja i 6 344,17 američkih dolara);
                        
                     
                           —
                        
                        
                           preostali iznos fakture za prijevoz: 17 400 eura, u što su uključena sva davanja;
                        
                     
                           —
                        
                        
                           tečajnu razliku: 30 580,41 eura, u što su uključena sva davanja;
                        
                     
         
               —
            
            
               naloži Europskoj komisiji i Komisiji snošenje troškova.
            
         
      Tužbeni razlozi i glavni argumenti
   
   S tužiteljem je, u skladu s Uredbama br. 111/1999 (1) i 1799/1999 (2), sklopljen ugovor o prijevozu govedine Ruskoj Federaciji, u okviru programa opskrbe te države poljoprivrednim proizvodima.
   Slijedom presude Suda od 17. siječnja 2013., Geodis Calberson GE (C-623/11, još neobjavljena u Recueil) kojom je sudu Unije dodijeljena nadležnost za odlučivanje o zahtjevima za naknadu štete prouzročene pogreškama nacionalnih agencija za tržišne intervencije, tužitelj zahtijeva naknadu štete pretrpljene u okviru ispunjavanja spomenutog ugovora.
   Tužitelj također ističe da je nacionalna agencija za tržišne intervencije, FranceAgriMer, počinila sljedeće pogreške: i) zakašnjelo otpuštanje sredstava osiguranja dobrog ispunjavanja ugovora koje je dao tužitelj, ii) zakašnjelo podmirenje neosporenih faktura, iii) izostanak podmirenja određenih neosporenih faktura i iv) podmirenje određenih faktura u različitoj valuti od one predviđene ugovorom – čime je tužitelju prouzročena šteta.
   
      (1)  Uredba Komisije (EZ) br. 111/1999 od 18. siječnja 1999. o utvrđivanju općih pravila za provedbu Uredbe Vijeća (EZ) br. 2802/98 o programu opskrbe Ruske Federacije poljoprivrednim proizvodima (SL L 14, str. 3) (SL, posebno izdanje na hrvatskom jeziku, poglavlje 3., svezak 26., str. 166.-179.)
   
      (2)  Uredba Komisije (EZ) br. 1799/1999 od 16. kolovoza 1999. o isporuci govedine Rusiji (SL L 217, str. 20.) (neslužbeni prijevod).